George Coșbuc

**George Coșbuc**, nado en Coșbuc o 20 de setembro de 1866 e finado en Bucarest o 9 de maio de 1918 en Bucarest, foi un poeta e tradutor romanés nativo de Transilvania.

## Traxectoria 
miniatura|Selo de Romanía.
George Coșbuc foi o sétimo fillo de Sebastián Coșbuc, sacerdote  greco-católico, e Mariei, filla, tamén, dun sacerdote greco-católico de Telciu. Xa como estudante entrou no círculo literario local, Virtus Romana Rediviva, coa oposición de seu pai, que o vía como un obstáculo á carreira elesiástica que pretendía que seguise seu fillo. Realizou estudos primarios en Telciu e logo secundarios en Nasaud, onde adquiriu unha sólida cultura lendo clásicos da literatura romanesa e universal, e despois traballou como profesor en Nasaud.

En 1882 publicou os seus primeiros poemas no almanaque anual do club literario. Entre 1884 e 1886 asistiu a cursos na Universidade de Cluj. Recolleu contos de fadas e historias populares, para reescribilos e publicalos. Entre 1887 e 1889 foi redactor do xornal de Cluj, *La Tribuna*, a época máis fecunda da súa vida, onde traballaba xente como Ioan Slavici, Ioan Bechnitz ou Septimiu Albini, e que foron fundamentais na súa carreira literaria . Este período culminou coa publicación de *Nunta Zamfirei* que recibiu eloxios nos círculos literarios de Romanía e o consagrou como poeta. Mudouse a Bucarest, facéndose oco entre o círculo cultural e intelectual da cidade. Colaborou coa revista  *Convorbiri Literare*  e conxuntamente con outros antigos educadores preparou unha colección de textos en lingua romanesa como manual escolar, *Carte de românească citire*.

En 1893 publicou *Balade și  idile*, un volume que cimentou a súa reputación e despois tocou a poesía con connotacións políticas, como os enfáticos *Noi Vrem pământ*  ou "*Lupta vieții* ". Nesa época comezou a súa colaboración coa revista literaria, *Vatra*.

En 1895 rematou a tradución da *Eneida* de Virxilio. En 1896 publicou unha escolma de poemas e relatos co título *Versuri și proză*. En tres anos publicou grandes anacos do Kālidāsa, grazas a traducións alemáns do texto orixinal en sánscrito. Traduciu de Homero a *Odisea* e varias obras de Friedrich Schiller.

En 1898 a Academia Romananesa xulgouno como membro eminente, proseguiu a traducir, salientando a totalidade da *Divina Comedia* de Dante. En 1901 fundou con Alexandru Vlahuță, a revista literaria *Sămănătorul*. Logo de perder un fillo nun accidente en 1915 deixou toda actividade literaria e morreu en 1918.

### Obra 
* *Blestem de mamă*, Sibiu, 1885
* *Pe pământul turcului* , Sibiu, 1885
* *Fata craiului din cetini* , Sibiu, 1886
* *Draga mamei* , Sibiu, 1886
* *Fulger* , Sibiu, 1887
* *Balade și idile* , Bucarest, 1893
* *Fire de tort* , Bucarest, 1896
* *Războiul nostru pentru neatârnare* Bucarest, 1899 or, Craiova, 1995
* *Povestea unei coroane de oțel* , Bucarest, 1899; Bucarest, 1992
* *Din țara Basarabilor*, Bucarest, 1901
* *Ziarul unui pierde-vară* , Bucarest, 1902
* *Dintr-ale neamului nostru* , Bucarest, 1903
* *Cântece de vitejie* , Bucarest, 1904
* *Superstițiunile păgubitoare ale poporului nostru* , Bucarest, 1909
* *Balade*, Bucarest, 1913;
* *Drumul iubirii* , Bucarest, 1916;
* *Povești în versuri* , édition établie par Nicolae Drăganu, Sibiu, 1921
* *Poezii alese*, avec une préface de Mihai Beniuc, Bucarest, 1952
* *Poezii* , édition en deux volumes, avec une préface de Dumitru Micu, București, 1953;
* *Despre literatură și limbă* , Bucarest, 1960
* *Versuri* , Bucarest, 1961
* *Fire de tort. Cântece de vitejie* , I-II, , Bucarest, 1966
* *Opere alese*&nbsp; vol. I-IX, București, 1966-1998, 
* *Opera poetică* , I-II, Chișinău, 2000
* *Scrieri alese*, Iași, 2001

## Notas